Detik-detik  terakhir  seorang  insan  mulia 


"Daripada  Ibnu  Mas’ud  ra  bahawasanya  ia  berkata:  Ketika  ajal  Rasulullah  SAW  sudah 
dekat,  baginda  mengumpul  kami  di  rumah  Siti  Aisyah  ra.  Kemudian  baginda  memandang 
kami  sambil  berlinangan  air  matanya,  lalu  bersabda:“Marhaban  bikum,  semoga  Allah 
memanjangkan  umur  kamu  semua,  semoga  Allah  menyayangi,  menolong  dan 
memberikan  petunjuk  kepada  kamu.  Aku  berwasiat  kepada  kamu,  agar  bertakwa  kepada 
Allah.  Sesungguhnya  aku  adalah  sebagai  pemberi  peringatan  untuk  kamu.  Janganlah 
kamu  berlaku  sombong  terhadap  Allah.”  Allah  berfirman:  “Kebahagiaan  dan  kenikmatan 
di  akhirat.  Kami  jadikan  untuk  orang-orang  yang  tidak  ingin  menyombongkan  dirinya 
dan  membuat  kerosakan  di  muka  bumi.  Dan  kesudahan  syurga  itu  bagi  orang-orang  yang 

bertakwa.” 

Kemudian  kami  bertanya:  “Bilakah  ajal  baginda  ya  Rasulullah?  Baginda  menjawab: 
Ajalku  telah  hampir,  dan  akan  pindah  ke  hadhrat  Allah,  ke  Sidratulmuntaha  dan  ke 
Jannatul  Makwa  serta  ke  Arsyila’  lah.”  Kami  bertanya  lagi:  “Siapakah  yang  akan 
memandikan  baginda  ya  Rasulullah?  Rasulullah  menjawab:  Salah  seorang  ahli  bait.  Kami 
bertanya:  Bagaimana  nanti  kami  mengafani  baginda  ya  Rasulullah?  Baginda  menjawab: 
“Dengan  bajuku  ini  atau  pakaian  Yamaniyah.”  Kami  bertanya:  “Siapakah  yang 
mensolatkan  baginda  di  antara  kami?”  Kami  menangis  dan  Rasulullah  SAW  pun  turut 
menangis.  Kemudian  baginda  bersabda:  “Tenanglah,  semoga  Allah  mengampuni  kamu 
semua.  Apabila  kamu  semua  telah  memandikan  dan  mengafaniku,  maka  letaklah  aku  di 
atas  tempat  tidurku,  di  dalam  rumahku  ini,  di  tepi  liang  kuburku,  kemudian  keluarlah 
kamu  semua  dari  sisiku.  Maka  yang  pertama-tama  mensolatkan  aku  adalah  sahabatku 
Jibril  as.  Kemudian  Mikail,  kemudian  Israfil  kemudian  Malaikat  Izrail  (Malaikat  Maut) 
beserta  bala  tenteranya.  Kemudian  masuklah  anda  dengan  sebaik-baiknya.  Dan 
hendaklah  yang  mula  solat  adalah  kaum  lelaki  dari  pihak  keluargaku,  kemudian  yang 
wanita-wanitanya,  dan  kemudian  kamu  semua.” 


Semakin  Tenat . Semenjak  hari  itulah  Rasulullah  SAW  bertambah  sakitnya,  yang 
ditanggungnya  selama  18  hari,  setiap  hari  ramai  yang  mengunjungi  baginda,  sampailah 
datangnya  hari  Isnin,  di  saat  baginda  menghembus  nafas  yang  terakhir. 

Sehari  menjelang  baginda  wafat  iaitu  pada  hari  Ahad,  penyakit  baginda  semakin 
bertambah  serius.  Pada  hari  itu,  setelah  Bilal  bin  Rabah  selesai  mengumandangkan 
azannya,  ia  berdiri  di  depan  pintu  rumah  Rasulullah,  kemudian  memberi  salam: 
ya  Rasulullah?”  Kemudian  ia  berkata  lagi  “Assolah  yarhamukallah.” 
Fatimah  menjawab:  “Rasulullah  dalam  keadaan  sakit?”  Maka  kembalilah  Bilal  ke  dalam 
masjid,  ketika  bumi  terang  disinari  matahari  siang,  maka  Bilal  datang  lagi  ke  tempat 
Rasulullah,  lalu  ia  berkata  seperti  perkataan  yang  tadi.  Kemudian  Rasulullah 
memanggilnya  dan  menyuruh  ia  masuk.  Setelah  Bilal  bin  Rabah  masuk,  Rasulullah  SAW 
bersabda:  “Saya  sekarang  dalam  keadaan  sakit,  Wahai  Bilal,  kamu  perintahkan  sahaja 
agar  Abu  Bakar  menjadi  imam  dalam  solat.”  Maka  keluarlah  Bilal  sambil  meletakkan 
tangan  di  atas  kepalanya  sambil  berkata:  “Aduhai,  alangkah  baiknya  bila  aku  tidak 


dilahirkan  ibuku?”  Kemudian  ia  memasuki  masjid  dan  berkata  kepada  Abu  Bakar  agar 
beliau  menjadi  imam  dalam  solat  tersebut.  Ketika  Abu  Bakar  ra  melihat  ke  tempat 
Rasulullah  yang  kosong,  sebagai  seorang  lelaki  yang  lemah  lembut,  ia  tidak  dapat 
menahan  perasaannya  lagi,  lalu  ia  menjerit  dan  akhirnya  ia  pengsan.  Orang-orang  yang 
berada  di  dalam  masjid  menjadi  bising  sehingga  terdengar  oleh  Rasulullah  SAW. 

Baginda  bertanya:  “Wahai  Fatimah,  suara  apakah  yang  bising  itu?  Siti  Fatimah 
menjawab:  Orang-orang  menjadi  bising  dan  bingung  kerana  Rasulullah  SAW  tidak  ada 
bersama  mereka.”  Kemudian  Rasulullah  SAW  memanggil  Ali  bin  Abi  Thalib  dan  Abbas 
ra,  sambil  dibimbing  oleh  mereka  berdua,  maka  baginda  berjalan  menuju  ke  masjid. 
Baginda  solat  dua  rakaat,  setelah  itu  baginda  melihat  kepada  orang  ramai  dan  bersabda: 
“Ya  ma’aasyiral  Muslimin,  kamu  semua  berada  dalam  pemeliharaan  dan  perlindungan 
Allah,  sesungguhnya  Dia  adalah  penggantiku  atas  kamu  semua  setelah  aku  tiada.  Aku 
berwasiat  kepada  kamu  semua  agar  bertakwa  kepada  Allah  SWT,  kerana  aku  akan 
meninggalkan  dunia  yang  fana  ini.  Hari  ini  adalah  hari  pertamaku  memasuki  alam 
akhirat,  dan  sebagai  hari  terakhirku  berada  di  alam  dunia  ini.”  Malaikat  Maut  Datang 
Bertamu  Pada  hari  esoknya,  iaitu  pada  hari  Isnin,  Allah  mewahyukan  kepada  Malaikat 
Maut  supaya  ia  turun  menemui  Rasulullah  SAW  dengan  berpakaian  sebaik-baiknya.  Dan 
Allah  menyuruh  kepada  Malaikat  Maut  mencabut  nyawa  Rasulullah  SAW  dengan  lemah 
lembut.  Seandainya  Rasulullah  menyuruhnya  masuk,  maka  ia  dibolehkan  masuk,  namun 
jika  Rasulullah  SAW  tidak  mengizinkannya,  ia  tidak  boleh  masuk,  dan  hendaklah  ia 
kembali  sahaja.  Maka  turunlah  Malaikat  Maut  untuk  menunaikan  perintah  Allah  SWT.  Ia 
menyamar  sebagai  seorang  biasa.  Setelah  sampai  di  depan  pintu  tempat  kediaman 
Rasulullah  SAW,  Malaikat  Maut  itupun  berkata:  “fnA,lrinkL^1  Wahai  ahli  rumah  kenabian, 
sumber  wahyu  dan  risalah!”  Fatimah  pun  keluar  menemuinya  dan  berkata  kepada 
tamunya  itu:  “Wahai  Abdullah  (Hamba  Allah),  Rasulullah  sekarang  dalam  keadaan 
sakit.”  Kemudian  Malaikat  Maut  itu  memberi  salam  lagi:  Bolehkah  saya 

masuk?”  Akhirnya  Rasulullah  SAW  mendengar  suara  Malaikat  Maut  itu,  lalu  baginda 
bertanya  kepada  puterinya  Fatimah:  “Siapakah  yang  ada  di  muka  pintu  itu?  Fatimah 
menjawab:  “Seorang  lelaki  memanggil  baginda,  saya  katakan  kepadanya  bahawa  baginda 
dalam  keadaan  sakit.  Kemudian  ia  memanggil  sekali  lagi  dengan  suara  yang 
menggetarkan  sukma.”  Rasulullah  SAW  bersabda:  “Tahukah  kamu  siapakah  dia?” 
Fatimah  menjawab:  “Tidak  wahai  baginda.”  Lalu  Rasulullah  SAW  menjelaskan:  “Wahai 
Fatimah,  ia  adalah  pengusir  kelazatan,  pemutus  keinginan,  pemisah  jemaah  dan  yang 
meramaikan  kubur.”  Kemudian  Rasulullah  SAW  bersabda:  “Masuklah,  Wahai  Malaikat 
Maut.  Maka  masuklah  Malaikat  Maut  itu  sambil  mengucapkan  ‘Assalamualaika  ya 
Rasulullah.”  Rasulullah  SAW  pun  menjawab:  Waalaikassalam  Ya  Malaikat  Maut. 

Engkau  datang  untuk  berziarah  atau  untuk  mencabut  nyawaku?”  Malaikat  Maut 
menjawab:  “Saya  datang  untuk  ziarah  sekaligus  mencabut  nyawa.  Jika  tuan  izinkan  akan 
saya  lakukan,  kalau  tidak,  saya  akan  pulang.  Rasulullah  SAW  bertanya:  “Wahai  Malaikat 
Maut,  di  mana  engkau  tinggalkan  kecintaanku  Jibril?  “Saya  tinggal  ia  di  langit  dunia?” 
Jawab  Malaikat  Maut.  Baru  sahaja  Malaikat  Maut  selesai  bicara,  tiba-tiba  Jibril  as  datang 
kemudian  duduk  di  samping  Rasulullah  SAW.  Maka  bersabdalah  Rasulullah  SAW: 
“Wahai  Jibril,  tidakkah  engkau  mengetahui  bahawa  ajalku  telah  dekat?  Jibril  menjawab: 

Ya,  Wahai  kekasih  Allah.” 


Ketika  Sakaralul  Maut  . Seterusnya  Rasulullah  SAW  bersabda:  “Beritahu  kepadaku 
Wahai  Jibril,  apakah  yang  telah  disediakan  Allah  untukku  di  sisinya?  Jibril  pun 
menjawab;  “Bahawasanya  pintu-pintu  langit  telah  dibuka,  sedangkan  malaikat-malaikat 
telah  berbaris  untuk  menyambut  rohmu.”  Baginda  SAW  bersabda:  “Segala  puji  dan 
syukur  bagi  Tuhanku.  Wahai  Jibril,  apa  lagi  yang  telah  disediakan  Allah  untukku?  Jibril 
menjawab  lagi:  Bahawasanya  pintu-pintu  Syurga  telah  dibuka,  dan  bidadari-bidadari 
telah  berhias,  sungai-sungai  telah  mengalir,  dan  buah-buahnya  telah  ranum,  semuanya 
menanti  kedatangan  rohmu.”  Baginda  SAW  bersabda  lagi:  “Segala  puji  dan  syukur  untuk 
Tuhanku.  Beritahu  lagi  wahai  Jibril,  apa  lagi  yang  di  sediakan  Allah  untukku?  Jibril 
menjawab.  Aku  memberikan  berita  gembira  untuk  tuan.  Tuanlah  yang  pertama-tama 
diizinkan  sebagai  pemberi  syafaat  pada  hari  kiamat  nanti.”  Kemudian  Rasulullah  SAW 
bersabda:  “Segala  puji  dan  syukur.  Aku  panjatkan  untuk  Tuhanku.  Wahai  Jibril  beritahu 
kepadaku  lagi  tentang  khabar  yang  menggembirakan  aku?”  Jibril  as  bertanya:  “Wahai 
kekasih  Allah,  apa  sebenarnya  yang  ingin  tuan  tanyakan?  Rasulullah  SAW  menjawab: 
“Tentang  kegelisahanku,  apakah  yang  akan  diperolehi  oleh  orang-orang  yang  membaca 
Al-Quran  sesudahku?  Apakah  yang  akan  diperolehi  orang-orang  yang  berpuasa  pada 
bulan  Ramadhan  sesudahku?  Apakah  yang  akan  diperolehi  orang-orang  yang  berziarah 
ke  Baitul  Haram  sesudahku?”  Jibril  menjawab:  “Saya  membawa  khabar  gembira  untuk 
baginda.  Sesungguhnya  Allah  telah  berfirman.  Aku  telah  mengharamkan  Syurga  bagi 
semua  Nabi  dan  umat,  sampai  engkau  dan  umatmu  memasukinya  terlebih  dahulu.” 
Maka  berkatalah  Rasulullah  SAW:  “Sekarang,  tenanglah  hati  dan  perasaanku.  Wahai 
Malaikat  Maut  dekatlah  kepadaku?”  Lalu  Malaikat  Maut  pun  berada  dekat  Rasulullah 
SAW.  Ali  ra  bertanya:  “Wahai  Rasulullah  SAW,  siapakah  yang  akan  memandikan 
baginda  dan  siapakah  yang  akan  mengafaninya?  Rasulullah  menjawab:  Adapun  yang 
memandikan  aku  adalah  engkau  wahai  Ali,  sedangkan  Ibnu  Abbas  menyiramkan  airnya 
dan  Jibril  akan  membawa  hanuth  (minyak  wangi)  dari  dalam  Syurga.  Kemudian  Malaikat 
Maut  pun  mulai  mencabut  nyawa  Rasulullah.  Ketika  roh  baginda  sampai  di  pusat  perut, 
baginda  berkata:  “Wahai  Jibril,  alangkah  pedihnya  maut.”  Mendengar  ucapan  Rasulullah 
itu,  Jibril  as  memalingkan  mukanya.  Lalu  Rasulullah  SAW  bertanya:  “Wahai  Jibril, 
apakah  engkau  tidak  suka  memandang  mukaku?  Jibril  menjawab:  Wahai  kekasih  Allah, 
siapakah  yang  sanggup  melihat  muka  baginda,  sedangkan  baginda  sedang  merasakan 
sakitnya  maut?”  Akhirnya  roh  yang  mulia  itupun  meninggalkan  jasad  Rasulullah  SAW. 


Kesedihan  Sahabat 


Berkata  Anas  ra:  “Ketika  aku  lalu  di  depan  pintu  rumah  Aisyah  ra  aku  dengar  ia  sedang 
menangis,  sambil  mengatakan:  Wahai  orang-orang  yang  tidak  pernah  memakai  sutera. 
Wahai  orang-orang  yang  keluar  dari  dunia  dengan  perut  yang  tidak  pernah  kenyang  dari 
gandum.  Wahai  orang  yang  telah  memilih  tikar  daripada  singgahsana.  Wahai  orang  yang 
jarang  tidur  di  waktu  malam  kerana  takut  Neraka  Sa’ir.”  Dikisahkan  dari  Said  bin  Ziyad 
dari  Khalid  bin  Saad,  bahawasanya  Mu’az  bin  Jabal  ra  telah  berkata:  “Rasulullah  SAW 
telah  mengutusku  ke  Negeri  Yaman  untuk  memberikan  pelajaran  agama  di  sana.  Maka 
tinggallah  aku  di  sana  selama  12  tahun.  Pada  satu  malam  aku  bermimpi  dikunjungi  oleh 
seseorang,  kemudian  orang  itu  berkata  kepadaku:  “Apakah  anda  masih  lena  tidur  juga 
wahai  Mu’az,  padahal  Rasulullah  SAW  telah  berada  di  dalam  tanah.”  Mu’az  terbangun 
dari  tidur  dengan  rasa  takut,  lalu  ia  mengucapkan:  “A’uzubillahi  minasy  syaitannir 
rajim?”  Setelah  itu  ia  lalu  mengerjakan  solat.  Pada  malam  seterusnya,  ia  bermimpi  seperti 
mimpi  malam  yang  pertama.  Mu’az  berkata:  “Kalau  seperti  ini,  bukanlah  dari  syaitan?” 
Kemudian  ia  memekik  sekuat-kuatnya,  sehingga  didengar  sebahagian  penduduk  Yaman. 
Pada  esok  harinya  orang  ramai  berkumpul,  lalu  Mu’az  berkata  kepada  mereka:  “Malam 
tadi  dan  malam  sebelumnya  saya  bermimpi  yang  sukar  untuk  difahami.  Dahulu,  bila 
Rasulullah  SAW  bermimpi  yang  sukar  difahami,  baginda  membuka  Mushaf  (al-Quran). 
Maka  berikanlah  Mushaf  kepadaku  . Setelah  Mu’az  menerima  Mushaf,  lalu  dibukanya 
maka  nampaklah  firman  Allah  yang  bermaksud:  “Sesungguhnya  kamu  akan  mati  dan 
sesungguhnya  mereka  akan  mati  pula?”  (Az-Zumar:  30).  Maka  menjeritlah  Mu’az, 
sehingga  ia  tak  sedarkan  diri.  Setelah  ia  sedar  kembali,  ia  membuka  Mushaf  lagi,  dan  ia 
nampak  firman  Allah  yang  berbunyi:  “Muhammad  itu  tidak  lain  hanyalah  seorang  rasul, 
sungguh  telah  berlalu  sebelumnya  beberapa  orang  rasul.  Apakah  jika  dia  wafat  atau 
dibunuh  kamu  berbalik  ke  belakang  (murtad)?  Barangsiapa  yang  berbalik  ke  belakang, 
maka  ia  tidak  dapat  mendatangkan  mudharat  kepada  orang-orang  yang  bersyukur?”  (Ali- 
lmran:  144)  Maka  Mu’az  pun  menjerit  lagi:  “Aduhai  Abal-Qassim.  Aduhai 
Muhammad?”  Kemudian  ia  keluar  meninggalkan  Negeri  Yaman  menuju  ke  Madinah. 
Ketika  ia  akan  meninggalkan  penduduk  Yaman,  ia  berkata:  “Seandainya  apa  yang  kulihat 
ini  benar.  Maka  akan  meranalah  para  janda,  anak-anak  yatim  dan  orang-orang  miskin, 
dan  kita  akan  menjadi  seperti  biri-biri  yang  tidak  ada  pengembala.”  Kemudian  ia  berkata: 
“Aduhai  sedihnya  berpisah  dengan  Nabi  Muhammad  SAW?”  Lalu  iapun  pergi 
meninggalkan  mereka.  Di  saat  ia  berada  pada  jarak  lebih  kurang  tiga  hari  perjalanan  dari 
Kota  Madinah,  tiba-tiba  terdengar  olehnya  suara  halus  dari  tengah-tengah  lembah,  yang 
mengucapkan  firman  Allah  yang  bermaksud:  “Setiap  yang  bernyawa  pasti  akan 
merasakan  mati.”  Lalu  Mu’az  mendekati  sumber  suara  itu,  setelah  berjumpa,  Mu’az 
bertanya  kepada  orang  tersebut:  “Bagaimana  khabar  Rasulullah  SAW?  Orang  tersebut 
menjawab:  Wahai  Mu’az,  sesungguhnya  Muhammad  SAW  telah  meninggal  dunia. 
Mendengar  ucapan  itu  Mu’az  terjatuh  dan  tak  sedarkan  diri.  Lalu  orang  itu 
menyedarkannya,  ia  memanggil  Mu’az:  Wahai  Mu’az  sedarlah  dan  bangunlah.”  Ketika 
Mu’az  sedar  kembali,  orang  tersebut  lalu  menyerahkan  sepucuk  surat  untuknya  yang 
berasal  dari  Abu  Bakar  As-siddik,  dengan  cop  dari  Rasulullah  SAW.  Tatkala  Mu’az 
melihatnya,  ia  lalu  mencium  cop  tersebut  dan  diletakkan  di  matanya,  kemudian  ia 
menangis  dengan  tersedu-sedu.  Setelah  puas  ia  menangis  iapun  melanjutkan 


perjalanannya  menuju  Kota  Madinah.  Mu’az  sampai  di  Kota  Madinah  pada  waktu  fajar 
menyingsing.  Didengarnya  Bilal  sedang  mengumandangkan  azan  Subuh.  Bilal 
mengucapkan:  “Asyhadu  Allaa  Ilaaha  Illallah?”  Mu’az  menyambungnya:  “Wa  Asyhadu 
Anna  Muhammadur  Rasulullah?”  Kemudian  ia  menangis  dan  akhirnya  ia  jatuh  dan  tak 
sedarkan  diri  lagi.  Pada  saat  itu,  di  samping  Bilal  bin  Rabah  ada  Salman  Al-Farisy  ra  lalu 
ia  berkata  kepada  Bilal:  “Wahai  Bilal  sebutkanlah  nama  Muhammad  dengan  suara  yang 
kuat  dekatnya,  ia  adalah  Mu’az  yang  sedang  pengsan.  Ketika  Bilal  selesai  azan,  ia 
mendekati  Mu’az,  lalu  ia  berkata:  “Assalamualaika,  angkatlah  kepalamu  wahai  Mu’az. 
Aku  telah  mendengar  dari  Rasulullah  SAW,  baginda  bersabda:  “Sampaikanlah  salamku 
kepada  Mu’az.”  Maka  Mu’az  pun  mengangkatkan  kepalanya  sambil  menjerit  dengan 
suara  keras,  sehingga  orang-orang  menyangka  bahawa  ia  telah  menghembus  nafas  yang 
terakhir,  kemudian  ia  berkata:  “Demi  ayah  dan  ibuku,  siapakah  yang  mengingatkan  aku 
pada  baginda,  ketika  baginda  akan  meninggalkan  dunia  yang  fana  ini,  wahai  Bilal? 
Marilah  kita  pergi  ke  rumah  isteri  baginda  Siti  Aisyah  ra.”  Ketika  sampai  di  depan  pintu 
rumah  Siti  Aisyah,  Mu’az  mengucapkan:  ya  ahlil  bait,  wa  rahmatullahi  wa 

barakatuh?”  Yang  keluar  ketika  itu  adalah  Raihanah,  ia  berkata:  “Aisyah  sedang  pergi  ke 
rumah  Siti  Fatimah.  Kemudian  Mu’az  menuju  ke  rumah  Siti  Fatimah  dan  mengucapkan: 
“fnA'lrinLBJl  ya  ahli  bait.”  Siti  Fatimah  menyambut  salam  tersebut,  kemudian  ia  berkata: 
“Rasulullah  SAW  bersabda:  Orang  yang  paling  alim  di  antara  kamu  tentang  perkara  halal 
dan  haram  adalah  Mu’az  bin  Jabal,  ia  adalah  kekasih  Rasulullah  SAW.”  Kemudian 
Fatimah  berkata  lagi:  “Masuklah  wahai  Mu’az?”  Ketika  Mu’az  melihat  Siti  Fatimah  dan 
Aisyah  ra  ia  terus  pengsan  dan  tak  sedarkan  diri.  Ketika  ia  sedar,  Fatimah  lalu  berkata 
kepadanya:  “Saya  mendengar  Rasulullah  SAW  bersabda:  Sampaikanlah  salam  saya 
kepada  Mu’az  dan  khabarkan  kepadanya  bahawasanya  ia  kelak  di  hari  kiamat  sebagai 
imam  ulama.”  Kemudian  Mu’az  bin  Jabal  keluar  dari  rumah  Siti  Fatimah  menuju  ke  arah 

kubur  Rasulullah  SAW. 


